Ur gevrin eo bet al levr-se evidon a-viskoazh. Soñj m eus e oa e levraoueg ar skolveur, ha me o teskiñ, alies e kemeren anezhañ etre va daouarn evit klask kavout ur merk bennak o kinnig : romant, danevell, dezrevell… en aner. Sibilek eo testenn  Goulchan Kervella o kinnig diabarzh al levr war ar pevare pajenn golo ivez.  Lennet eo bet ganin, a-benn ar fin, met non ket sur bezañ avañsetoch, biskoazh kemend-all !  Techet e vijen da grediñ eo ur seurt romant memestra, o vezañ ma vez anv eus Aziliz, a-bell pe a-dost, a-hed al levr. An dudenn-se neo nemet un digarez da gontañ traoù all koulskoude.  Gaou a lavarfen ma skrivfen m eus kavet gwallzedennus ar skrid. Ur bern traoù mat zo ennañ avat : plijus eo ar yezh, saourus taolennoù zo  (niverus) eus bro-Bagan, buhezek an eskemmoù etre an dud. Ar skritur zo lennegel mat hep bezañ lennek ha reiñ a ra talvoudegezh dan oberenn.  Neo ket kennebeut an itrik a vije dister : mont a ra war-raok, tud a varv, reoù all vez ganet, en em gann… karantez ha distruj zo tro ha tro, traoù burzhudus pe hud : danvez zo eta.  An ton, dre vras, m eus bet diaesamant gantañ. Chomet on o klask gouzout hag-eñ oa intret a gelennadurez relijiel, pa vez anv kalzig eus Mikael an Nobletz. Ya, a-wezhioù, met  estreget se a zo… Eztaolet e vez an traoù war un ton mistik, arvester, leun a arouezioù (soñjet m eus e skridoù zo eus Paul Claudel en e varead simbolist), re zienkorfet evidon. Soñj  m eus e oan bamet rak seurt skridoù pa oan 15 bloaz bennak, marteze on en em gavet re ziwezhat gant al levr-mañ, piv oar ? Chomet on estren outañ, daoust ma kredfe din dre vras eo ul levr mat.